
Tervetuloa Avoin päiväkoti Omppuun!

Avoin varhaiskasvatus on tarkoitettu kotona hoidettaville lapsille ja heidän huoltajilleen. Toimintaan osallistuminen ei poista oikeutta kotihoidon tukeen.
Avoin päiväkoti Ompussa on tarjolla leikkiä ja ohjattua toimintaa. Aikaa on jutusteluun sekä arjen ilojen ja surujen jakamiseen. Ohjelma pyritään rakentamaan mahdollisimman monipuoliseksi ja vaihtelevaksi. Perheillä on mahdollisuus osallistua toiminnan ideointiin ja suunnitteluun.
Toimintaan ei sisälly ruokailua, vaan mukaan otetaan omat eväät.
Avoimeen päiväkotiin haetaan sähköisellä lomakkeella, joka on osoitteessa eura.fi/varhaiskasvatus/avoin varhaiskasvatus. Hakemus tehdään sekä lasten toimintaan että perhekerhoon. 
Avoin päiväkoti Ompun toiminta on maksutonta. 

TOIMINTAA PERHEILLE 
Perhekerho on avoin, virikkeellinen kohtaamispaikka perheille. Päävastuu lapsesta on aina mukana olevalla aikuisella. Tämä mahdollistaa yhdessä puuhailun ja leikkimisen lapsen kanssa. Aikuisilla on myös mahdollisuus keskustella arjen asioista samassa elämäntilanteessa olevien kanssa. Lapsilla on tilaisuus leikkiä muiden ikäistensä kanssa. Toimintaa suunnittelemme yhdessä perheiden kanssa. 
TOIMINTAA LAPSILLE
 Avoimen varhaiskasvatuksen toiminnassa tuetaan lapsen kokonaisvaltaista kasvua, kehitystä, oppimista ja hyvinvointia. Toiminta on pedagogisesti suunniteltua ja ohjattua monipuolista toimintaa, joka mahdollistaa lasten keskinäisen toiminnan, leikin ja sosiaalisen yhdessäolon. Toiminnassa tuetaan myös lasten osallisuutta. Oppimisympäristönä hyödynnetään niin sisä- kuin ulkotiloja. Lapset osallistuvat toimintaan yksin, ilman aikuista.

	9-12
	Keltaiset Omput 
(2-3 v.)
	Vihreät 
Omput 
(2 v.)
	Keltaiset Omput
(2-3 v.)
	Vihreät 
Omput 
(2 v.)
	Perhekerho 



	12-13

	13-16
	13-15.30
Punaiset Omput
(3-5 v.)
	Punaiset Omput
(3-5 v.)
	Punaiset 
Omput
(3-5 v.)

	
	13-15    
Punaiset Omput
(3-5 v.)
	



Ompun toimintakausi alkaa 14.8.2026, jolloin vietetään avoimien ovien päivää klo 9-12 välisenä aikana. Viikko-ohjelma alkaa ma 17.8.2026. Omppu on kiinni koulujen loma-aikoina.
 
YHTEYSTIEDOT
Avoin päiväkoti Omppu, Ojarannantie 1 C as 13-14, 27510 Eura 
Toiminnasta vastaavat Johanna Aaltonen, varhaiskasvatuksen opettaja ja Taru Merima, varhaiskasvatuksen lastenhoitaja 
p. 044-422 4510, paivakoti.omppu@eura.fi 
Varhaiskasvatuksen palvelupäällikkö Arja Lehtonen 
p. 044-422 4470 (ti-to klo 10-11), arja.lehtonen@eura.fi

                OMPUN ARVOT Yhteistyö huoltajien kanssa Aikaa jutella. Huoltajien tukeminen lastensa kasvatuksessa. Yhteistyössä luodaan turvallinen kasvuympäristö, jossa jokainen saa olla oma aito itsensä. Olemme täällä lapsia varten Aito läsnäolo Kuuntelu Syli ja läheisyys Leikki ja kaverit Lasten osallisuus Ilo ja nauru Kunnioitus Positiivinen palaute Hyvät käytöstavat Kestävä kehity s  Avoin päiväkoti  Omppu

